63-åring døde etter frontkollisjon på Romerike
Mannen fra Eidsvoll ble erklært død på sykehuset mandag kveld, opplyser operasjonsleder Øyvind Strømsborg i Romerike politidistrikt til Romerikes Blad. Ulykken skjedde på Vestsidavegen - fylkesvei 480 - mellom Brårud og Vormsund mandag morgen. Politiet ble varslet klokken 7.33. Den andre sjåføren, en mann på 53 år, slapp fra ulykken med lettere skader.
En 63 år gammel mann døde på Ullevål sykehus etter at han var involvert i en frontkollisjon i Nes kommune i Akershus mandag morgen.